wickkiey/tamil-wikipedia-chunked huggingface dataset:
# கேரள வருவாய் கோட்டங்களின் பட்டியல்

## கோட்டயம் மாவட்டம்

- **கோட்டயம் கோட்டம்:** சங்கனாச்சேரி, கோட்டயம், கஞ்சிரப்பள்ளி
- **பாளை கோட்டம்:** மீனச்சில் (தலைமையகம்: பளை ), வைக்கம்
# கேரள வருவாய் கோட்டங்களின் பட்டியல்

## ஆலப்புழா மாவட்டம்

- **செங்கனூர் கோட்டம்:** செங்கன்னூர், மாவேலிக்கரா, கார்த்திகப்பள்ளி ( ஹரிப்பாடு தலைமையகம்)
- **ஆலப்புழா கோட்டம்:** குட்டநாடு (தலைமையகம்: மங்கொம்பு ), அம்பலப்புழா (தலைமையகம்: ஆலப்புழா ), சேர்த்தலை
# கேரள வருவாய் கோட்டங்களின் பட்டியல்

## பத்தனம்திட்டா மாவட்டம்

- **அடூர் கோட்டம்:** அடூர், கோன்னி, கோழஞ்சேரி (தலைமையகம்: பத்தனம்திட்டா )
- **திருவல்லா கோட்டம்:** ரன்னி, மல்லப்பள்ளி, திருவல்லா
# கேரள வருவாய் கோட்டங்களின் பட்டியல்

## கொல்லம் மாவட்டம்

- **கொல்லம் கோட்டம்:** கொல்லம், குன்னத்தூர் (தலைமையகம்: சாஸ்தாங்கோட்டை ), கருநாகப்பள்ளி
- **புனலூர் கோட்டம்:** புனலூர், பத்தனாபுரம், கொட்டாரக்கரை
# கேரள வருவாய் கோட்டங்களின் பட்டியல்

## திருவனந்தபுரம் மாவட்டம்

- **திருவனந்தபுரம் கோட்டம்:** திருவனந்தபுரம், சிராயின்கீழ் (தலைமை அலுவலகம்: ஆற்றிங்கல் ), வர்க்கலை, நெய்யாற்றிங்கரை
- **நெடுமங்காடு கோட்டம்:** காட்டாக்கடை, நெடுமங்காடு
# திரூர் வட்டம்

**திரூர் வட்டம்** (*Tirur Taluk*) என்பது இந்தியாவின் கேரளத்தின் மலப்புறம் மாவட்டத்தில் உள்ள திரூர் வருவாய் கோட்டத்தின் கீழ் வரும் ஒரு வட்டமாகும். இதன் தலைமையகம் திரூர் நகரம் ஆகும். தானூர் துறைமுகம் இடைக்காலத்தில் இந்தியாவின் தென்மேற்கு கடற்கரையில் ஒரு முக்கியமான துறைமுக நகரமாக இருந்தது. திரூர், தானூர், குட்டிப்புரம் ஆகிய ஊராட்சி ஒன்றியங்கள் பழைய பொன்னானி வட்டத்திலிருந்தும், திரூரங்காடி மற்றும் வேங்கரா ஊராட்சி ஒன்றியங்கள் பழைய எறநாடு வட்டத்திலிருந்தும் பிரிக்கபட்டு இதில் சேர்க்கப்பட்டன. பின்னர் 1990 களில், திருப்பூர் வட்டத்தில்ல் இருந்து திரூரங்காடி மற்றும் வேங்கரா ஊராட்சி ஒன்றியங்கள் பிரிக்கப்பட்டு, திருவரங்கடி வட்டமாக உருவாக்கபட்டது. மேலும் கோட்டக்கல் மற்றும் பொன்மலை வருவாய் கிராமங்கள் எறநாடு வட்டத்தில் இருந்து புதிதாக திரூர் வட்டத்தில் சேர்க்கப்பட்டன.  
தற்போது, 30 கிராமங்களைக் கொண்ட திரூர் வட்டம், மலப்புரம் மாவட்டத்தில் அதிக மக்கள் தொகை கொண்ட வட்டமாக உள்ளது.
# திரூர் வட்டம்

## சிற்றூர்கள்

திரூர் வட்டத்தில் பின்வரும் 30 கிராமங்கள் உள்ளன.  
1. ஆனந்தவூர்
1. ஆதவநாடு
1. செரியமுண்டம்
1. எடையூர்
1. இரிம்பிளியம்
1. கல்பகஞ்சேரி
1. கட்டிப்பருத்தி
1. கோட்டக்கல்
1. குரும்பத்தூர்
1. குட்டிப்புரம்
1. மங்களம்
1. மரக்கரா
1. மேல்மூரி
1. நடுவட்டம்
1. நிறமருதூர்
1. ஒழூர்
1. பரியாபுரம்
1. பெருமண்ணா
1. பொன்மலா
1. பொன்முண்டம்
1. புறத்தூர்
1. தநலூர்
1. தானூர்
1. தலக்காடு
1. திருநாவாய்
1. திரூர்
1. திருக்கண்டியூர்
1. திரிபிரங்கோடு
1. வளவண்ணூர்
1. வெட்டம்
# திரூர் வட்டம்

## திரூர் வட்டத்தைச் சேர்ந்த குறிப்பிடத்தக்கவர்கள்

### திரூர் பிராந்தியம்

- அப்துரஹிமான் ரந்ததானி - அரசியல்வாதி மற்றும் முன்னாள் எம்.எல்.ஏ.
- அச்யுத பிஷாரதி - ஒரு சமஸ்கிருத இலக்கண அறிஞர், வானியலாளர் மற்றும் கணிதவியலாளர்.
- விஜயன் - நடிகர்
- ஹேமந்த் மேனன் - நடிகர்
- அடில் இப்ராஹிம் - நடிகர்.
- ஆசாத் மூப்பன் - மருத்துவர்.
- பி. எம். குட்டி - பத்திரிகையாளர்.
- சி. ராதாகிருஷ்ணன் - எழுத்தாளர் மற்றும் திரைப்பட இயக்குநர்.
- தாமோதர நம்பூதிரி - கணிதவியலாளர்.
- திலீப் கே. நாயர் - கல்வியாளர்.
- கோவிந்த பட்டத்திரி - கணிதவியலாளர்.
- கே. வி. இராமகிருஷ்ணன், கவிஞர்.
- கலாமண்டலம் கல்யாணிகுட்டி அம்மா - மோகினியாட்டத்தின் மறுமலர்ச்சியாளர்.
- குறுக்கோழி மொய்தீன், அரசியல்வாதி மற்றும் ச.ம.உ.
- குட்டிகிருஷ்ணா மரார் - இலக்கிய விமர்சகர்.
- மலையத் அப்புண்ணி - கவிஞர் மற்றும் குழந்தைகள் எழுத்தாளர்.
- மேல்பத்தூர் நாராயண பட்டத்திரி - கணிதவியலாளர் மற்றும் சமசுகிருத கவிஞர்.
- முகமது இர்ஷாத் - கால்பந்து வீரர்.
- முகமது சாலா - கால்பந்து வீரர்.
- என். சம்சுதின் - அரசியல்வாதி மற்றும் ச.ம.உ.
- பி. நந்தகுமார் - அரசியல்வாதி மற்றும் எம்.எல்.ஏ.
- பரமேஸ்வர நம்பூதிரி - கணிதவியலாளர் .
- புலப்ரே பாலகிருஷ்ணன் - பொருளாதார நிபுணர் மற்றும் கல்வியாளர்.
- ரஞ்சித் பதின்ஹத்தேரி - உயிரியல் இயற்பியலாளர்,
- ரவி வள்ளத்தோல் - நடிகர்.
- சல்மான் கல்லியத் - கால்பந்து வீரர்.
- டி. எம். நாயர் - அரசியல் ஆர்வலர்.
- துஞ்சத்து எழுத்தச்சன் - மலையாள மொழியின் தந்தை.
- திரூர் நம்பீசன் - கதகளி பாடகர்.
- வி. அப்துரகிமான் - கேரள அமைச்சர்.
- வைத்தியரத்தினம் திரிபிரங்கோடு மூசாட் - ஆயுர்வேத மருத்துவர்.
- வள்ளத்தோள் நாராயண மேனன் - மலையாளத்தின் முப்பெரும் கவிஞர்களில் ஒருவர் மற்றும் கேரள கலாமண்டலத்தை நிறுவியவர்.
# திரூர் வட்டம்

## திரூர் வட்டத்தைச் சேர்ந்த குறிப்பிடத்தக்கவர்கள்

### கோட்டக்கல் பிராந்தியம்

- வைத்தியரத்தினம் பி. எஸ். வாரியர் (கோட்டக்கல் ஆர்ய வைத்திய சாலை நிறுவனர்)
- கே. சி. மனோரமா தம்புராட்டி (சிறந்த சமஸ்கிருத கவிஞர்)
- கே. சி. மானவேதன் ராஜா (1932-1937 காலக்கட்டத்தில் கோழிக்கோடு சாமுத்திரி மன்னர் உயர்நிலைப் பள்ளியின் நிறுவனர்)
- மு. க. வெல்லோடி (இந்திய அரசு ஊழியர், இராஜதந்திரி, முன்னாள் அமைச்சரவை செயலாளர்)
- டாக்டர். கே.சி.கே. இ ராஜா, முன்னாள் துணைவேந்தர் கேரளப் பல்கலைக்கழகம் மற்றும் சுகாதாரப் பணிகள் இயக்குநர் ஜெனரல்.
- சங்கீதா மாதவன் நாயர், நடிகை
- யு. ஏ. பீரன்
- ஜெயஸ்ரீ கலத்தில், ஆராய்ச்சியாளர்.
- பி. கே. வாரியர்
- கோட்டக்கல் சிவராமன் (சிறந்த கதகளி கலைஞர்)
- வி. சி. பாலகிருஷ்ண பணிக்கர்
- கோட்டக்கல் மது ( கதகளி பாடகி)
- எம்.பி. அப்துஸ்ஸமத் சமதானி (அரசியல்வாதி, ச.ம.உ., முன்னாள் நாடாளுமன்ற உறுப்பினர் )
- சச்சின் வாரியர் (பின்னணிப் பாடகர் மற்றும் இசையமைப்பாளர்)
# திரூர் வட்டம்

## திரூர் வட்டத்தைச் சேர்ந்த குறிப்பிடத்தக்கவர்கள்

### வளஞ்சேரி பிராந்தியம்

- ஆழ்வாஞ்சேரி தம்பிரகள் - கேரள நம்பூதிரிகளின் முன்னாள் தலைவர்.
- கே. டி. ஜலீல், அரசியல்வாதியும், முன்னாள் அமைச்சரும்.
- ஜகாரியா முகமது, இயக்குநர், திரைக்கதை எழுத்தாளர் மற்றும் நடிகர்.
- உண்ணிமேனன், பின்னணிப் பாடகர்.
- சுவேதா மேனன், நடிகை.
- அனீஷ் ஜி. மேனன், நடிகர்.
- இடச்சேரி கோவிந்தன் நாயர், கவிஞர்.
- கே. வி. இராமகிருஷ்ணன், கவிஞர்.
- இக்பால் குட்டிப்புரம், திரைக்கதை எழுத்தாளர்.
- குட்டிப்புரம் கேசவன் நாயர், கவிஞர்.
- எம். டி. வாசுதேவன் நாயர், கவிஞர்.
- வி. பி. சானு, அரசியல்வாதி.
- அஹ்மத் குட்டி, வட அமெரிக்க இஸ்லாமிய அறிஞர்.
- பைசல் குட்டி, வழக்கறிஞர், சட்டப் பேராசிரியர், பொதுப் பேச்சாளர், பேச்சாளர்.
# கோத்தா

**கோத்தா** (மலாய்; ஆங்கிலம்: *Kota*; சீனம்: 科塔) என்பது மலேசியா, நெகிரி செம்பிலான் மாநிலத்தின் ரெம்பாவ் மாவட்டத்தில் அமைந்து உள்ள ஒரு நகரம்; மற்றும் ஒரு முக்கிம் ஆகும். நெகிரி செம்பிலான் மாநிலத்தில் முக்கிம் என்பதை லுவாக் (*Luak*) என்று அழைக்கிறார்கள்.  
மலேசிய கூட்டரசு சாலை 1 (*Malaysia Federal Route 1*) வழியில் இந்த சிறுநகரம் அமைந்துள்ளது. இந்த சிறிய நகரத்தில் கம்போங் லெகோங் உலு, கம்போங் காடோங், கம்போங் ஸ்ரீ கென்டாங், கம்போங் சாவா ராஜா; மற்றும் மேலும் சில கிராமங்கள் உள்ளன.
# கோத்தா

## பொது

1960-களில் இங்கு ஒரு தொடருந்து நிலையம் இருந்தது. அந்தக் காலக்கட்டத்தில் கம்யூனிஸ்டு ஆதரவாளர்களால் அங்கு நடந்த ஒரு பயங்கரவாதத் தாக்குதலின் போது அந்தத் தொடருந்து நிலையம் முற்றாக அழிக்கப்பட்டது. அந்த நிகழ்விற்கு ’13 நாள் பயங்கரவாதம்’ (*13 Days of Terror*) என்று பெயர். பழைய தொடருந்து நிலையம் இருந்த இடத்தில் தற்போது புதிதாக ஒரு தொடருந்து நிலையம் கட்டப்பட்டுள்ளது.
# குட்டிப்புரம் ஊராட்சி ஒன்றியம்

## வரலாறு

பல்வந்த் ராய் மேத்தா கமிட்டி மற்றும் இ. எம். எஸ். நம்பூதிரிபாடு தலைமையிலான நிர்வாகச் சீர்திருத்தக் குழுவின் பரிந்துரைகளின்படி, சமூக மேம்பாட்டில் மக்களின் பங்களிப்பை கூடுதலாக உறுதி செய்யவும், கிராம அளவில் திட்டமிட்ட வளர்ச்சியை வடிவமைக்கவும், ஊராட்சிகளுக்கு கூடுதல் அதிகாரம் அளிக்கும் வகையில் மாநில அரசு சட்டம் இயற்றியது. அதிகாரப் பரவலாக்கத்தை அமல்படுத்தியது. அதற்காக கேரள உள்ளாட்சி அமைப்புச் சட்டம், 1960 உருவாக்கப்பட்டது. அச்சட்டம் கேரளத்தில் 1962 சனவரி முதல் நாள் முதல் நடைமுறைக்கு வந்தது. முந்தைய *ஃபிர்காக்கள்* ஊராட்சி ஒன்றியங்களாக மறுவடிவமைக்கப்பட்டு, கிராம ஊராட்சிகளின் தொகுதி அளவிலான நிர்வாகத்திற்கான பொறுப்புகள் வழங்கப்பட்டன. எனவே குட்டிப்புரம் ஊராட்சி ஒன்றியம் 1 சனவரி 1962 இல் நடைமுறைக்கு வந்தது இந்த ஊராட்சி ஒன்றியம் உருவாக்கப்பட்ட போது, இதில் குட்டிப்புரம், வாலாஞ்சேரி, பருதூர், இரிம்பிளியம், எடையூர், மரக்கரை, ஆதவநாடு ஆகிய ஏழு கிராம ஊராட்சிகள் அடங்கி இருந்தன. மேலும் 2015 இல், வளஞ்சேரி நகராட்சியாக தரம் உயர்த்தப்பட்டது. 2015 இல் ஏற்பட்ட மற்ற அதிகார வரம்பு மாற்றத்தினால் கல்பகஞ்சேரி கிராம ஊராட்சியை ஊராட்சி ஒன்றியத்தில் சேர்க்கப்பட்டது.
# குட்டிப்புரம் ஊராட்சி ஒன்றியம்

## கட்டமைப்பு

குட்டிப்புரம் ஊராட்சி ஒன்றியம் பின்வரும் கிராம ஊராட்சிகளைக் கொண்டுள்ளது:
| 1 | ஆதவநாடு |  |
| --- | --- | --- |
| 2 | எடையூர் |  |
| 3 | இரிம்பிளியம் |  |
| 4 | கல்பக்கஞ்சேரி |  |
| 5 | குட்டிப்புரம் |  |
| 6 | மரக்கரை | } |
வாலாஞ்சேரி நகராட்சியானது குட்டிப்புரம் ஊராட்சி ஒன்றியத்தால் அனைத்துப் பக்கங்களிலும் நிலத்தால் சூழ்ந்துள்ளது.
# எம். ஆர். மாதவன்

**எம். ஆர். மாதவன்** (*M. R. Madhavan*) பிஆர்எஸ் சட்ட ஆராய்ச்சி நிறுவனத்தின் தலைவர் மற்றும் இணை நிறுவனர் ஆவார். இது ஒரு பொதுக் கொள்கை ஆராய்ச்சி நிறுவனமாகும். இது இந்தியாவில் சட்டமியற்றும் செயல்முறையைச் சிறந்த தகவல், வெளிப்படையான மற்றும் பங்கேற்புடன் மாற்றுவதில் கவனம் செலுத்துகிறது. மக்களவை மற்றும் மாநிலங்களவை மசோதாக்கள் மற்றும் இந்தியாவில் சட்டம் தொடர்பான பிற கட்டுரைகளின் "சட்டச் சுருக்கங்கள்" (குறுகிய கருத்து சுருக்கங்கள்) இந்நிறுவனம் வெளியிடுகிறது.
# எம். ஆர். மாதவன்

## கல்வியும் பணியும்

மாதவன் இந்தியத் தொழில்நுட்பக் கழகத்தில் பொறியியலில் இளநிலை பட்டமும், இந்திய மேலாண்மை கழகம், கல்கத்தாவில் முதுநிலை மேலாண்மை மற்றும் முனைவர் பட்டமும் பெற்றுள்ளார். ஐசிஐசிஐ வங்கியின் ஒப்புரவுப் பண்பு ஆராய்ச்சி குழுவில் தனது தொழில்முறை வாழ்க்கையைத் தொடங்கினார். பின்னர் ஐசிஐசிஐயில் வட்டி விகித ஆராய்ச்சிக்குத் தலைமை வகித்தார். இவர் *பேங்க் ஆப் அமெரிக்கா*வில் ஆசியப் பிராந்தியத்திற்கான முதன்மை மற்றும் மூத்த மூலோபாயவாதியாகவும் பணியாற்றினார்.  
மாதவன் செப்டம்பர் 2005-இல் பாங்க் ஆப் அமெரிக்காவிலிருந்து வெளியேறி, சி. வி. மதுக்கருடன் இணைந்து பி. ஆர். எஸ். சட்ட ஆராய்ச்சியைத் தொடங்கினார். பி. ஆர். எஸ்ஸில், மாதவன் தலைவராக ஆவதற்கு முன்பு ஆராய்ச்சிக் குழுவை அமைத்து வழிநடத்தினார்.
# எம். ஆர். மாதவன்

## விருது

2014-இல் இந்திய மேலாண்மை கழகம், கல்கத்தாவின் சிறந்த முன்னாள் மாணவர் விருதினை இவர் பெற்றார். இந்தியத் தொழில்நுட்பக் கழகம், சென்னை இவருக்கு 2017ஆம் ஆண்டில் சிறப்புமிக்க முன்னாள் மாணவர் விருதை வழங்கி கௌரவித்தது. இவர் 2019ஆம் ஆண்டின் வணிக தரநிலை சமூக தொழில்முனைவோராகத் தேர்ந்தெடுக்கப்பட்டார்.
# அம்பி (நகரம்)

**அம்பி** ( *Hampi* )அல்லது **விஜயநகரம்** ( *Vijayanagara* ) என்பது இந்தியாவின் கர்நாடக மாநிலத்தில் விஜயநகர மாவட்டத்திலுள்ள ஒரு நகரம் ஆகும். மாநிலத்தின் கிழக்கு மற்றும் மத்திய பகுதியில் துங்கபத்திரை ஆற்றங்கரையில் அமைந்துள்ள அம்பி ஹொசப்பேட்டை நகருக்கு அருகில் உள்ளது. ஐக்கிய நாடுகள் கல்வி, அறிவியல், பண்பாட்டு நிறுவனத்தின் உலக பாரம்பரியக் களமான அம்பி குழுமத்தின் நினைவுச்சின்னங்களுக்காக இது பிரபலமானது.  
மௌரிய பேரரசர் அசோகரின் கல்வெட்டுகளிலும், இராமாயணம் மற்றும் இந்து மதத்தின் புராணங்கள் போன்ற நூல்களில் “பம்பா தேவி தீர்த்த சேத்திரம்” என்று இந்நகரத்தைப் பற்றி குறிப்பிடப்பட்டுள்ளது. 14 ஆம் நூற்றாண்டில் இந்து இராச்சியமான விஜயநகரப் பேரரசின் தலைநகரான விஜயநகரத்தின் ஒரு பகுதியாக அம்பி இருந்தது.
# அம்பி (நகரம்)

## நிலவியல்

அம்பி, துங்கபத்திரை ஆற்றங்கரையில், பாறை மலைகளுக்கு மத்தியில் அமைந்துள்ளது. இது பெங்களூரிலிருந்து 348 கிலோமீட்டர் (216 மைல்), ஐதராபாத்திலிருந்து 385 கிலோமீட்டர் (239 மைல்) மற்றும் பெல்காமிலிருந்து 266 கிலோமீட்டர் (165 மை) தொலைவில் உள்ளது. 13 கிமீ தொலைவில் உள்ள ஹொசபேட்டை நகரில் தொடருந்து நிலையம் உள்ளது. மேலும் 32 கிலோமீட்டர் (20 மை) தொலைவிலுள்ள தோரணகல்லு என்ற இடத்திலிருந்து பெங்களூர் கெம்பெகவுடா பன்னாட்டு வானூர்தி நிலையம் செல்லலாம். மேலும் அம்பியிலிருந்து கோவா மற்றும் பெங்களூருக்கு பேருந்து மூலமும் செல்லலாம்.
# அம்பி (நகரம்)

## பொருளாதாரச் செயல்பாடு

நகரம் மற்றும் அதைச் சுற்றியுள்ள பகுதிகளின் முக்கிய பொருளாதாரமாக வேளாண்மை, சுற்றுலா மற்றும் இரும்புத்தாது , மாங்கனீசு போன்றவற்றை நம்பியுள்ளது. அம்பியின் சராசரி மழையளவு சராசரி மழையளவு சுமார் 660 மிமீ ஆகும். நெல், சோளம், கம்பு, நிலக்கடலை, சூரியகாந்தி, கரும்பு மற்றும் பருத்தி ஆகியவை முக்கிய பயிர்கள். அம்பியின் விளைநிலங்களுக்கான பாசன வசதிக்காக இதன் அருகில் ஒரு பெரிய அணை உள்ளது.  
1960 களில் மற்றும் அதற்குப் பிறகு, இந்த நகரம் இருசக்கர வாகனத்தில் செல்வோருக்கான ஈர்ப்பாகவும், அதன் உள்கட்டமைப்பு மோசமான நிலையில் இருந்தபோதும் சிறந்த சுற்றுலா தளமாகவும் மாறியது. சுற்றுலாப் பயணிகள் அருகிலிருக்கும் மலைகள் மற்றும் அதன் இடிபாடுகளுக்கு மத்தியில் விருந்துகள் மற்றும் ஆன்மீகக் கூடல்களை ஏற்பாடு செய்கின்றனர். இவாறான நடவடிக்கைகள் "அம்பி ஹிப்பிஸ்" என்று அழைக்கப்படுகின்றன. மேலும், சில வெளியீடுகளில் அம்பி நகரத்தை “இழந்த நகரம்” என்று குறிப்பிடப்பட்டுள்ளது.  
விஜயநகரப் பேரரசின் ஆட்சிக்காலத்திலிருந்து ஆண்டுதோறும் “அம்பி உற்சவம்” அல்லது “விஜய விழா” கொண்டாடப்பட்டு வருகிறது. இது *நாடா ஹப்பா* (பண்டிகை) என கர்நாடக அரசால் ஏற்பாடு செய்யப்பட்டுள்ளது. 1 மில்லியனுக்கும் அதிகமான மக்கள் இந்த இடத்திற்கு வருகை தருகின்றனர்.
# அம்பி (நகரம்)

## இதனையும் காண்க

- ஆனேகுந்தி
- ஹொசப்பேட்டை
# மகிந்திரா பல்கலைக்கழகம்

**மகிந்திரா பல்கலைக்கழகம்** (*Mahindra University*) என்பது இந்தியாவின் தெலங்காணா மாநிலத்தில் ஐதராபாத்தில் அமைந்துள்ள ஓர் இந்திய தனியார் பல்கலைக்கழகம் ஆகும். இது மகேந்திரா குழுமத்தால் நிறுவப்பட்டது. மகிந்திரா குழுமத்தின் முதன்மை தகவல் தொழில்நுட்ப நிறுவனமான டெக் மஹிந்திராவின் துணை நிறுவனமான மகிந்திரா கல்வி நிறுவனங்கள் (எம்இஐ) மூலம் மகிந்திரா பல்கலைக்கழகம் நிதியுதவி பெறுகிறது. பல்கலைக்கழகத்தில் முக்கியமாக 5 வெவ்வேறு பள்ளிகள் உள்ளன. அவை: சட்டப் பள்ளி, தொழில்நுட்ப பள்ளி, மேலாண்மை பள்ளி, கல்வி பள்ளி மற்றும் ஊடகப் பள்ளி.
# தஸ்லிம் அகமது

**தஸ்லிம் அகமது** (*Taslim Ahmad*) என்பவர் உத்தரகாண்ட் மாநிலத்தைச் சேர்ந்த ஒரு இந்திய அரசியல்வாதி ஆவார். இவர் பகுஜன் சமாஜ் கட்சியின் கட்சி உறுப்பினர் ஆவார். இவர் 2002 மற்றும் 2007 ஆம் ஆண்டு நடைபெற்ற சட்டமன்றத் தேர்தல்களில் லால்தாங் சட்டமன்றத் தொகுதியைப் பிரதிநிதித்துவப்படுத்திய உத்தராகண்ட் சட்டமன்ற உறுப்பினர் ஆவார்.
# கோலா கெலாவாங்

**கோலா கெலாவாங்** (மலாய்; ஆங்கிலம்: *Kuala Klawang*; சீனம்: 瓜拉旺) என்பது மலேசியா, நெகிரி செம்பிலான் மாநிலத்தின் செலுபு மாவட்டத்தில் அமைந்து உள்ள ஒரு நகரம்; ஆகும். செலுபு மாவட்டத்தின் தலைநகரமாகவும் விளங்குகிறது. மற்றும் இந்த நகரம் ஒரு முக்கிம் தகுதியைப் பெற்றது. நெகிரி செம்பிலான் மாநிலத்தில் முக்கிம் என்பதை லுவாக் (*Luak*) என்று அழைக்கிறார்கள்.  
நெகிரி செம்பிலான் மாநிலத் தலைநகரான சிரம்பான் நகரத்தில் இருந்து 36 கி.மீ. தொலைவில் உள்ள இந்த நகரம், மலேசிய கூட்டரசு சாலை 86 வழியாக சிரம்பான் நகரத்துடன் இணைக்கப்பட்டு உள்ளது. அத்துடன் சிலாங்கூர் மாநிலத்தின் உலு லங்காட் மாவட்டமும் அதே கூட்டரசு சாலை வழியாகவும் இணைக்கப்பட்டுள்ளது.
# கோலா கெலாவாங்

## பொது

இந்த நகரம் ஒரு பன்மை சமூகங்கள் கொண்ட ஒரு நகரமாக அறியப்படுகிறது. இங்கு வாழும் மக்களில் பெரும்பாலோர் மலாய்க்காரர்கள். இவர்களைத் தொடர்ந்து சீனர்கள் மற்றும் இந்தியர்கள் அடுத்த நிலையில் உள்ளனர்.  
மலாய்க்காரர்கள் பெரும்பாலும் கிராமங்களில் வசிக்கிறார்கள். சீனர்கள் நகர்ப்புறங்களில் வணிகத் தொழிலில் ஈடுபட்டு உள்ளார்கள். இந்தியர்கள் பெரும்பாலும் தோட்டப் புறங்களிலும் கிராமப் புறங்களிலும் வசிக்கிறார்கள்.
# கோலா கெலாவாங்

## பொது

### கோலா கெலாவாங் நினைவகம்

கோலா கெலாவாங்கில் இரண்டு குறிப்பிடத்தக்க இடங்கள் உள்ளன. முதலாவது விக்டோரியா மகாராணியின் நினைவாக 19-ஆம் நூற்றாண்டில் உள்ளூர் மக்களால் கட்டப்பட்ட கோலா கெலாவாங் நினைவகம்; இந்த நினைவுச் சின்னம் ஒரு குன்றின் மீது அமைந்துள்ளது.  
செலுபு மாவட்டம் ஒரு வேளாண் மாவட்டமாக இருப்பதால், கோலா கெலாவாங்கின் பொருளாதாரமும் பெரும்பாலும் வேளாண்மை சார்ந்த தொழில்துறையுடன் தொடர்புடையது. இங்குள்ள முக்கியப் பயிர்கள் எண்ணெய் பனை; ரப்பர்; முள்நாறி மற்றும் டிராகன் பழம் போன்ற பழங்கள் ஆகும்.  
கோலா கெலாவாங்கில் இரண்டாவது முக்கியமான இடம் கோலா கெலாவாங் தோய் நீர்வீழ்ச்சி. கோலா கெலாவாங் மலைப்பகுதியில் உள்ளூர்வாசிகளின் சுற்றுலாவிற்கு மையமாக இந்த நீர்வீழ்ச்சி விளங்குகிறது. முன்பு தோய் நீர்வீழ்ச்சிக்குச் செல்லும் வளைந்த சாலைகள், தற்போது நேராக்கப்பட்டு அகலப்படுத்தப்பட்டு உள்ளன.
# திருமுறிகண்டி

<templatestyles src="Module:Infobox/styles.css"></templatestyles>
**திருமுறிகண்டி** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது கிளிநொச்சிக்குத் தெற்கே சுமார் 15 கிலோமீட்டர் தூரத்தில் அமைந்துள்ளது.
# திருமுறிகண்டி

## கோவில்கள்

திருமுறிகண்டி பிள்ளையார் கோவில்
# கும்பாரி

**கும்பாரி** (*Kumbaari*) என்பது 2024 ஆம் ஆண்டு தமிழில் வெளிவந்த காதல்-நகைச்சுவை-நட்புத் திரைப்படமாகும். கெவின் சோசப் இயக்கிய இப்படத்தில் விசய் விசுவா, மகானா சஞ்சீவி ஆகியோர் நடித்திருந்தனர்.
# கும்பாரி

## நடிகர்கள்

- விஜய் விஷ்வா
- நலீஃப் கியா
- மகானா சஞ்சீவி
- ஜான் விஜய்
- பருத்திவீரன் சரவணன்
- சாம்ஸ்
- ஜாங்கிரி மதுமிதா
- செந்தில்குமாரி
- காதல் சுகுமார்
# கும்பாரி

## தயாரிப்பு

இப்படத்தை இராயல் எண்டர்பிரைசஸ் நிறுவனம் சார்பில் குமாரதாஸ் தயாரித்துள்ளார். பிரசாத் ஆறுமுகம் ஒளிப்பதிவு செய்ய, டி.எஸ்.ஜெய் படத்தொகுப்பு மேற்கொண்டுள்ளார். படத்தின் முன்னோட்டம்2023 ஆகத்து 16 அன்று வெளியிடப்பட்டது.
# கும்பாரி

## வரவேற்பு

*டைம்சு நவுன்* விமர்சகர் ஒருவர் 5-இற்கு 3 நட்சத்திரங்களை அளித்து, "படம் அதன் நடிகர்கள், குழுவினரின் திறமையை வெளிப்படுத்துவது மட்டுமல்லாமல், மனித உணர்வுகளின் தீவிரமான ஆய்வுமாகும்" என்று குறிப்பிட்டார். தினத்தந்தியின் விமர்சகர் ஒருவர் நேர்மறையான விமர்சனத்தை அளித்தார்.
# அகலிபா சகப்ரோசா

**** (தாவர வகைப்பாட்டியல்: *Acalypha scabrosa*) என்பது ஆமணக்குக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 228 பேரினங்கள் மட்டுமே ஏற்றுக் கொள்ளப்பட்டுள்ளன.அதில் ஒரு பேரினமான, “அகலிபா” பேரினத்தில், 442 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1788 ஆம் ஆண்டு வெளிவந்துள்ளது. ஜமேக்கா நாட்டின் அகணிய தாவரமாக இவ்வினம் உள்ளது. இதன் பேரினத்திலுள்ள இனங்கள் பலவித மருத்துவப் பயன்பாடுகளைக் கொண்டுள்ளதாக ஆய்வுகளில் கண்டறிந்துள்ளர். மணல்ஈ பூச்சியின், பூச்சிக் கடிக்கு மருந்தாகவும் பயனாகிறது.
# கொழிப்பூண்டு

**கொழிப்பூண்டு** (தாவர வகைப்பாட்டியல்: *Acalypha paniculata, அகலிபா பானிகுலட்டா*) என்பது ஆமணக்குக் குடும்பத்தில் உள்ள ஒரு வகை பூக்கும் தாவரமாகும். இக்குடும்பத்தில், 228 பேரினங்கள் மட்டுமே ஏற்றுக் கொள்ளப்பட்டுள்ளன.அதில் ஒரு பேரினமான, “அகலிபா” பேரினத்தில், 442 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1859 ஆம் ஆண்டு வெளிவந்துள்ளது. நடு ஆப்பிரிக்கா நாடுகள், வளைகுடா நாடுகள், இந்தியா நாடுகளின் அகணிய தாவரமாக இவ்வினம் உள்ளது. இதன் பேரினத்தில் உள்ள இனங்கள் பலவித மருத்துவப் பயன்பாடுகளைக் கொண்டுள்ளதாக ஆய்வுகளில் கண்டறிந்துள்ளர். குப்பைமேனி என்பதும் இதுவும் வெவ்வேறு இனங்கள் ஆகும். இந்திய குப்பைமேனியின் பெண் பூக்களைச் சுற்றி இலை போன்ற வடிவம் இருக்கும். இவ்வகையில் அவ்விலை மிகச்சிறியதாக இருக்கும்.
# அகலிபா ஆர்னாட்டா

**** (தாவர வகைப்பாட்டியல்: *Acalypha ornata*) என்பது ஆமணக்குக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 228 பேரினங்கள் மட்டுமே ஏற்றுக் கொள்ளப்பட்டுள்ளன.அதில் ஒரு பேரினமான, “அகலிபா” பேரினத்தில், 442 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1850 ஆம் ஆண்டு வெளிவந்துள்ளது. நடு ஆப்பிரிக்க நாடுகள், ஆப்பிரிக்காவின் தெற்கு நாடுகள் போன்ற பல நாடுகளின் அகணிய தாவரமாக இவ்வினம் உள்ளது. இதன் பேரினத்திலுள்ள இனங்கள் பலவித மருத்துவப் பயன்பாடுகளைக் கொண்டுள்ளதாக ஆய்வுகளில் கண்டறிந்துள்ளர். குறிப்பாக இத்தாவரம், விலங்குகளுக்கான (zoopharmacognosy) மருத்துவத்தில் பயனாகிறது.
# பாகா சாதின் (1958 திரைப்படம்)

***பாக் சாதின்*** *(Bagha Jatin)* என்பது இந்தியப் புரட்சியாளர் பாக் ஜதினின் வாழ்க்கையை அடிப்படையாகக் கொண்டு, வங்காள மொழியில் எடுக்கப்பட்ட வாழ்க்கை வரலாற்றுத் திரைப்படமாகும். இத்திரைப்படத்தின் இயக்குநர், இரன்மோய் சென் ஆவார். இந்தத் திரைப்படம், 27 சூன் 1958 இல் பாரதி சித்ரம் பிரைவேட் லிமிடெட் பதாகையின் கீழ் வெளியிடப்பட்டது. வங்க மொழி நடிகர் நிமு பௌமிக்கின் நடித்த முதல் படம் இது எனக் கருதப்படுகிறது.
# பாகா சாதின் (1958 திரைப்படம்)

## கதைக்கரு

வங்காள சுதந்திர போராட்ட வீரர், சாதீந்திரநாத் முகர்சி என்ற பாகா சாதினின் வாழ்க்கையையும், அவர் இந்தியாவில் பிரித்தானிய ஏகாதிபத்தியத்திற்கு எதிராக நடத்தியப் போராட்டத்தையும், இந்த படம் சித்தரிக்கிறது. இந்த படத்தில் புரட்சியாளராக, தீரச்சு பட்டாச்சார்யா நடித்தார். அவரது நடிப்பு, பல திரைப்படக் கருத்துரையாளர்களின் பாராட்டைப் பெற்றது.
# பாகா சாதின் (1958 திரைப்படம்)

## நடிகர்கள்

- தீராசு பட்டாச்சாரியா என்பவர் பாகாசாதீன் ஆக நடித்தார்.
- நிமு பௌமிக்
- சாயா தேவி
- சியாம் லாகா
- சைசர் படப்யால்
- பேச்சூ சிங்
# பாகா சாதின் (1958 திரைப்படம்)

## இதையும் காணவும்

- பாகா சாதின் (2023 திரைப்படம்)
# சிங்சுங்

**சிங்சுங்** (*Singchung*) என்பது இந்தியாவின் அருணாச்சலப் பிரதேசத்தின் மேற்கு காமெங் மாவட்டத்தில் உள்ள ஒரு மக்கள் தொகை கணக்கெடுப்பு நகரமாகும். 2011 ஆம் ஆண்டு இந்திய மக்கள் தொகை கணக்கெடுப்பின்படி, சிங்சுங்கில் 9260 ஆண்கள் மற்றும் 5,274 பெண்கள் உட்பட மொத்தம் 14,534 மக்கள் உள்ளனர்.  
புகுன் சமூகம் சிங்சுங்கின் முதன்மைச் சமூகமாகும். மேலும், அவர்களின் வாழ்வாதாரம் ஆர்க்கிட் மலர்கள் சாகுபடி உள்ளிட்ட விவசாயம் ஆகும்.
# நிமிசா சஞ்சயன்

**நிமிசா சஞ்சயன்** (*Nimisha Sajayan*) என்பவர் ஓர் இந்திய நடிகை ஆவார். இவர் மராத்தி, ஆங்கிலம், மலையாளம், தமிழ் திரைப்படங்களில் நடித்து வருகிறார். திலீசு போத்தன் இயக்கிய *தொண்டிமுதலும் ட்ரிக்சாச்சியும்* திரைப்படத்தின் மூலம் திரையுலகில் அறிமுகமானார். *ஒரு குப்ரசித்த பையன்* மற்றும் *சோல* திரைப்படங்களில் நடித்ததற்காக 2018 ஆம் ஆண்டு சிறந்த நடிகைக்கான கேரள மாநில திரைப்பட விருதை வென்றார். இவர் இரண்டு பிலிம்பேர் விருதுகளையும் மூன்று தென்னிந்திய சர்வதேசத் திரைப்பட விருதுகளையும் பெற்றவர்.
# நிமிசா சஞ்சயன்

## வாழ்க்கை

கேரளாவின் கொல்லம் மாவட்டத்தைச் சேர்ந்த சஞ்சயனுக்கும் பிந்து சஞ்சயனுக்கும் நிமிசா மும்பையில் பிறந்தார். இவரது தாயாரின் பூர்வீகம் கொல்லம் மாவட்டத்திலுள்ள புனலூரில் உள்ளது. நிமிசா மும்பையில் உள்ள கார்மல் கான்வென்ட் பள்ளியில் பயின்றார். மும்பை கே. சே. சோமையா கல்லூரியில் பட்டம் பெற்றார்.
# நிமிசா சஞ்சயன்

## தொழில்

திலீசு போத்தன் இயக்கிய *தொண்டிமுதலும் ட்ரிக்சாச்சியும்* திரைப்படத்தின் மூலம் திரையுலகில் அறிமுகமானார். இதன் பின்பு பி. அசித் குமார் மற்றும் ராசீவ் ரவியின் 'ஈடா' திரைப்படத்தில் முக்கிய பாத்திரத்தில் நடித்தார். மதுபால் இயக்கிய *ஒரு குப்ரசிதா பையன்*, சனல் குமார் சசிதரன் இயக்கிய சோல திரைப்படங்களுக்காக 2019 ஆம் ஆண்டிற்கான சிறந்த நடிகைக்கான 49வது கேரள மாநில திரைப்பட விருதை வென்றார். *சோல* *திரைப்படம்* பல சர்வதேச திரைப்பட விழாக்களில் திரையிடப்பட்டது.  
2021 இல் இவர் *தி கிரேட் இந்தியன் கிச்சனில்* நடித்தார். திரைப்படமும் இவரது நடிப்பும் நல்ல வரவேற்பைப் பெற்றது. அதே ஆண்டு, அவர் *நயாட்டு*, *மாலிக்* ஆகிய திரைப்படங்களில் முக்கிய பாத்திரத்தில் நடித்தார். 2022 இல் அவர் *ஒரு தேக்கன் தள்ளு கேஸ்*, *இன்னாலே வாரே* மற்றும் *ஹெவன்* ஆகிய திரைப்படங்களில் நடித்தார். ஏ. எல்.விஜய் இயக்கிய *மிசன்: அத்தியாயம் 1* திரைப்படத்தின் மூலம் இவர் தமிழில் அறிமுகமானார், ஆனால் தமிழில் இவரது முதல் திரைப்பட வெளியீடு 2023 இல் வெளியான *சித்தா*.
# நிமிசா சஞ்சயன்

## திரைப்படங்கள்

| 2017 | சி*/ஒ சாய்ரா பானு* | அங்கீகரிக்கப்படாத பாத்திரம் | மலையாளம் |  |
| --- | --- | --- | --- | --- |
| *தொண்டிமுதலும் ட்ரிக்சாச்சியும்* | சிறீஜா |  |  |  |
| 2018 | *ஈடா* | ஐசுவர்யா |  |  |
| *மாங்கல்யம் தந்துனானென* | கிளாரா |  |  |  |
| *ஒரு குபிரசித்த பையன்* | ஹன்னா எலிசபெத் |  |  |  |
| 2019 | *நல்பதியோன்னு (41)* | பாக்யசூயம் |  |  |
| *சோல* | சானு |  |  |  |
| *ஸ்டாண்ட் அப்* | கீர்த்தி |  |  |  |
| 2021 | *தி கிரேட் இந்தியன் கிச்சன்* | மனைவி |  |  |
| *ஒன்* | லத்திகா |  |  |  |
| *நாயட்டு* | சுனிதா |  |  |  |
| *மாலிக்* | ரோசுலைன் |  |  |  |
| 2022 | *இன்னாலே வாரே* | அஞ்சலி |  |  |
| *ஹெவன்* | பாதுகாப்பு மன்ற உறுப்பினர் | சிறப்புத் தோற்றம் |  |  |
| *அவா அவாய்* | ஜோதி | மராத்தி |  |  |
| *ஒரு தேக்கன் தள்ளு கேஸ்* | வசந்தி | மலையாளம் |  |  |
| 2023 | *துரமுகம்* | உமானி |  |  |
| *புட்பிரின்ட்சு அன் வாட்டர்* | மீரா | இந்திய ஆங்கிலம் |  |  |
| *சித்தா* | சக்தி | தமிழ் |  |  |
| *ஜிகர்தண்டா டபுள்எக்ஸ்* | மலையரசி |  |  |  |
| *அத்ரிஷ்ய ஜலகங்கள்* | மலையாளம் |  |  |  |
| 2024 | *மிசன்: அத்தியாயம் 1* | நான்சி குரியன் | தமிழ் | } |
# நிமிசா சஞ்சயன்

## திரைப்படங்கள்

### குறும்படங்கள்

| 2017 | *நேத்திரம்* | பலாத்காரத்தால் பாதிக்கப்பட்டவர் | குறும்படம் |
| --- | --- | --- | --- |
| 2020 | *கர் சே* | மனைவி | இந்தி குறும்படம் |
| *திரௌபதி* | அம்மா | புகைப்படக் கதை | } |
# செந்தொண்டை தேன்சிட்டு

**செந்தொண்டை தேன்சிட்டு** (*Red-throated sunbird*)(*ஆந்த்ரெப்டெசு ரோடோலேமசு*) என்பது நெக்டரினிடே குடும்பத்தில் உள்ள ஒரு பறவை சிற்றினம் ஆகும். புரூணை, இந்தோனேசியா, மலேசியா, மியான்மர், பிலிப்பீன்சு, சிங்கப்பூர், தாய்லாந்து ஆகிய நாடுகளில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் ஆகும். இது வாழிட இழப்பால் அச்சுறுத்தப்படுகிறது.
# சமவெளித் தேன்சிட்டு

**சமவெளித் தேன்சிட்டு** (*Plain sunbird*)(*ஆந்த்ரெப்டெசு சிம்ப்ளக்சு*) என்பது நெக்டரினிடே குடும்பத்தில் உள்ள ஒரு பறவை சிற்றினம் ஆகும். இது புரூணை, இந்தோனேசியா, மலேசியா, மியான்மர், சிங்கப்பூர் மற்றும் தாய்லாந்து ஆகிய நாடுகளில் காணப்படுகிறது. இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.
# மஞ்சள் கன்ன தேன்சிட்டு

**மஞ்சள் கன்ன தேன்சிட்டு** (*Yellow-chinned sunbird*)(*ஆந்த்ரெப்டெசு ரெக்டிரோசுட்ரிசு*) என்பது நெக்டரினிடே குடும்பத்தில் உள்ள ஒரு பறவை சிற்றினம் ஆகும். இது மேற்கு ஆப்பிரிக்காவில், அதாவது சியரா லியோன் முதல் கானா வரை காணப்படுகிறது. சாம்பல் கன்னத் தேன்சிட்டு, *ஆன்த்ரெப்டெசு டெப்ரோலேமசு* முன்பு இந்த சிற்றினத்துடன் குழுவாக இருந்தது.
# வளஞ்சேரி

### காலனித்துவ காலம்

பதினெட்டாம் நூற்றாண்டின் கடைசி பத்தாண்டுகளில், மைசூர் இராச்சியத்தின் படைகள் இப்பகுதியைக் கைப்பற்றின. மூன்றாம் ஆங்கிலேய மைசூர் போரைத் தொடர்ந்து, சிறீரங்கபட்டின உடன்படிக்கையின் மூலம் இப்பகுதி கிழக்கிந்திய நிறுவனத்தின் ஆட்சியின் கீழ் வந்தது. வளஞ்சேரி என்பது *சேரநாட்டில்* இருந்த ஒரு முக்கிய பகுதியாகும். சேரநாடு முந்தைய மலபார் மாவட்டத்தில் உள்ள ஏரநாடு மற்றும் பொன்னானி வட்டங்களில் பரவி இருந்தது. சேரநாடு இடைக்காலத்தின் பிற்பகுதியில் கோழிக்கோடு சாமுத்திரிகளின் *நேரடி* ஆட்சியின் கீழ் இருந்தது. குருவாயூர் கோயில் சத்தியாகிரகம் மற்றும் கேளப்பனின் உண்ணாவிரதத்தம் முடிந்த பிறகு, பொன்னானி வட்டத்தின் உயர்சாதி இந்துக்களின் கருத்துகளைப் பெற பொதுவாக்கெடுப்பு நடத்தப்பட்டது.
# வளஞ்சேரி

## மக்கள்தொகையியல்

2011 மக்கள் தொகை கணக்கெடுப்பின்படி இந்த நகராட்சி எல்லைக்குட்பட்ட மொத்த மக்கள் தொகை 40,318 ஆகும். இதில் ஆண்களின் விகிதம் 48.1% என்றும், பெண்களின் விகிதம் 51.9% என்றும் உள்ளது. மலையாளம் ஊரில் பரவலாக பேசப்படும் மொழி. வளஞ்சேரி ஆரம்பகால இடைக்காலத்திலிருந்து பல இன மற்றும் பல சமயத்தவர் வாழும் நகரமாக இருந்து வருகிறது. முஸ்லிம்கள் மிகப்பெரிய சமயக் குழுவினராக உள்ளனர். அதைத் தொடர்ந்து இந்துக்கள் உளனர். வளஞ்சேரி நகரின் சராசரி கல்வியறிவு விகிதம் 94.6% ஆகும், இது மாநில சராசரியான 94% ஐ விட அதிகமாகும்.
# வளஞ்சேரி

## குடிமை நிர்வாகம்

இந்த நகரம் வளஞ்சேரி நகர மன்றத்தால் நிர்வகிக்கப்படுகிறது. இந்த மன்றம் ஒரு தலைவர் தலைமையில் இயங்குகிறது. நிர்வாக நோக்கங்களுக்காக, நகரம் 33 வார்டுகளாகப் பிரிக்கப்பட்டுள்ளது. அதிலிருந்து ஐந்து ஆண்டுகளுக்கு நகரமன்ற உறுப்பினர்கள் தேர்ந்தெடுக்கப்படுகின்றனர். 1988 அக்டோபர் 18 ஆம் நாள் உருவாக்கபட்ட வளஞ்சேரி காவல் நிலையத்தின் எல்லைக்குள் இந்த நகராட்சி வருகிறது. . வாலாஞ்சேரி நகரத்தைத் தவிர ஆதவநாடு, எடையூர், இரிம்பிளியம், நடுவட்டம் ஆகிய கிராமங்களும் வளஞ்சேரி காவல் நிலைய அதிகார எல்லைக்குள் வருகிறது.
# வளஞ்சேரி

## குடிமை நிர்வாகம்

### 2020 நகராட்சி தேர்தல்

| 01 | ஐஜமு | </img> | 17 |
| --- | --- | --- | --- |
| 02 | சுயேச்சைகள் | 12 |  |
| 03 | எல்.டி.எஃப் | 03 |  |
| 04 | பா.ஜ.க | 01 | } |
# வளஞ்சேரி

## காணத்தக்க இடங்கள்

- அய்யப்பனோவ் அருவி
- ஆழ்வாஞ்சேரி மண
- ஃப்ளோரா ஃபேன்டாசியா
- குட்டிப்புரம் பாலம்
- மண்குன்னு சுற்றுச்சூழல் சுற்றுலா, இரிம்பிளியம்
- திருநாவாய்
# வளஞ்சேரி

## குறிப்பிடத்தக்கவர்கள்

- ஆழ்வாஞ்சேரி தம்பிரன்கள்
- கே. டி. ஜலீல், அரசியல்வாதி
- ஜகாரியா முகமது, இயக்குநர், திரைக்கதை எழுத்தாளர் மற்றும் நடிகர்
- உண்ணிமேனன், பின்னணிப் பாடகர்
- சுவேதா மேனன், நடிகை
- அனீஷ் ஜி. மேனன், நடிகர்
- கே. வி. ராமகிருஷ்ணன், கவிஞர்
- வி. பி. சானு, அரசியல்வாதி
- அஹ்மத் குட்டி, வட அமெரிக்க இஸ்லாமிய அறிஞர்
- பைசல் குட்டி, வழக்கறிஞர், சட்டப் பேராசிரியர், பொதுப் பேச்சாளர், பேச்சாளர்
# மலபார் சறுக்குத் தவளை

**மலபார் சறுக்குத் தவளை** (*Malabar gliding frog*) அல்லது **மலபார் பறக்கும் தவளை** (***ராகோபோரசு மலபாரிகசு***) என்பது இந்தியாவின் மேற்குத் தொடர்ச்சி மலைகளில் காணப்படும் ஒரு ராக்கோபோரிட் மரத் தவளை சிற்றினமாகும்.
# மலபார் சறுக்குத் தவளை

## படங்கள்

"சறுக்கு" தவளை என்பது மரத்தின் உச்சியிலிருந்து கீழே குதிக்கும்போது கால்விரல்களுக்கு இடையில் உள்ள சவ்வினை நீட்டுவதன் மூலம் தன் வீழ்ச்சியின் பாதிப்பினைக் குறைத்துப் பறக்கும் தன்மையினை குறிக்கிறது. இது 9-12 மீ தூரத்திற்கு அதிகபட்சமாக தன் உடல் நீளத்தில் சுமார் 115 மடங்கு சறுக்க இயலும்.
# மலபார் சறுக்குத் தவளை

## விளக்கம்

இந்த தவளையின் உடல் நீளம் சுமார் 10 செ.மீ. ஆகும். இது மிகப்பெரிய பாசி தவளைகளில் ஒன்றாகும். ஆண்கள் பெண்களை விட சிறியவை. இதன் முதுகுத் தோல் நன்றாகத் துகள்களாகக் காணப்படும். பச்சை நிறத்தில் அடையாளங்கள் இல்லாமல் உள்ளது. இவை கருப்பு-பளிங்கு முதுகுடைய *ரா.சூடோமலாபரிகசு* சிற்றினத்திலிருந்து வேறுபடுகிறது. பாதுகாக்கப்பட்ட மாதிரிகளில், பின்புறம் ஊதா நீலமாக மாறும். வயிறு மிகவும் கரடுமுரடான முதுகு&#x2013; குறிப்பாகத் தொடைகளின் கீழ் &#x2013; மற்றும் வெளிர் மஞ்சள். நீண்ட கைகால்களுக்கு இடையில் மற்றும் தோல் விளிம்புகள் உள்ளன. குதிகால் ஒரு முக்கோண தோல் நீட்டிப்பினைக் கொண்டுள்ளது. விரல்கள் மற்றும் கால்விரல்களுக்கு இடையில் உள்ள வலையானது பெரியதாகவும் ஆரஞ்சு-சிவப்பு நிறமாகவும் இருக்கும்.  
வோமரின் பற்கள் இரண்டு நேராக அல்லது சற்று சாய்ந்தோ தொடர்களில் உள்நாசித் துளையின் உள் முன் விளிம்பைத் தொடும். மூக்கு வட்டமானது. மிகவும் அகலமாக இல்லை. சுற்றுப்பாதையின் விட்டம் வரை நீளமானது, கண் இமைகள் கூடுமிட அலகுருமுளைக்குரிய கோணத்தில் உள்ளது. உள் பகுதி குழிவானது. நாசித் துவாரங்கள் கண்களை விட மூக்கின் முனைக்கு அருகில் அமைந்துள்ளன. வட்டணைகளுக்கிடையில் இடைவெளி மேல் கண்ணிமை விட அகலமானது. செவிப்பறை கண்ணின் விட்டத்தில் 60-70% அளவைக் கொண்டுள்ளது.  
விரல்கள் மற்றும் கால்விரல்களின் வட்டுகள் பெரியவை. இவை செவிப்பறையின் அளவில் காணப்படும். சப்ஆர்டிகுலர் டியூபர்கிள்ஸ் நன்கு வளர்ந்தவை. கீழ்க்கால் உள்ளெலும்பு-கணுக்கால் எலும்பு மூட்டு, குறைந்தபட்சம் கண்ணை அடையும், அதிகபட்சமாக நாசித் துவாரம் வரை அசையக்கூடியது.
# மலபார் சறுக்குத் தவளை

## பரவல்

மலபார் சறுக்கும் தவளை இந்தியாவின் மேற்குத் தொடர்ச்சி மலைகளில் காணப்படுகிறது. தமிழ்நாடு, கேரளம், கருநாடகம், கோவா மற்றும் மகாராட்டிரம் மாநிலங்களில் இது காணப்படுகிறது. இத்தவளை கடல் மட்டத்திலிருந்து 43 மீ முதல் 1894 மீ வரை உயரத்தில் காணப்படுவது பதிவு செய்யப்பட்டுள்ளது. இது முதன்மை காடுகள், இரண்டாம் நிலை காடுகள், தோட்டங்கள் மற்றும் நகர்ப்புற வாழ்விடங்கள் போன்ற பல்வேறு வாழ்விடங்களில் காணப்படுகிறது. நீரோடை அல்லது ஆற்றங்கரைக்கு அருகில் உள்ள மரங்களின் இலைகளில் இதைக் காணலாம். இனப்பெருக்க காலத்தில், இவை நீர்நிலைகளுக்கு மேலே காணப்படும் மரங்களுக்கு நகர்கின்றன.
# மலபார் சறுக்குத் தவளை

## இனப்பெருக்கம்

மலபார் சறுக்கும் தவளை சிற்றினத்தின் இனப்பெருக்கம் பொதுவாக சூன்-செப்டம்பர் பருவமழை மாதங்களில் நிகழ்கிறது. இந்த இனத்தின் ஆண் தவளைகள் நீரோடைகளின் கரையோரங்களில் அமர்ந்து பெண்களை ஈர்க்க ஓசையிடுகின்றன. பெண்கள் பெரும்பாலும் இனச்சேர்க்கை செய்ய விரும்பு தவளையினை அணுகி சமிக்ஞை செய்யும். உறவு கொள்ளும் ஆண் தவளை நுரை போன்றப் பொருளை வெளியிடும் இதில் பெண் தவளை முட்டைகளை இடும். இப்பகுதியில் காணப்படும் இதர ஆண் தவளைகள், இணை சேரும் பெண் மற்றும் ஆண் தவளைக்கு உதவுவது கவனிக்கப்பட்டது. முட்டையிட்ட பிறகு, ஆண் பொதுவாகப் பெண் தவளையினை விட்டு வெளியேறும். பெண் இலையில் முட்டையிடும். இந்த முட்டைக்கூடு 78-112 மிமீ நீளமும் 68-79 மிமீ அகலமும் இருக்கும். ஒரு முட்டைக்கூட்டில் உள்ள முட்டைகளின் எண்ணிக்கை 89-206 (N = 5) ஆகும். முட்டைகள் நிறமியற்றது மற்றும் வெள்ளை நிறத்தில் இருக்கும். குஞ்சு பொரித்த பிறகுத் தலைப்பிரட்டைகள் தண்ணீரில் விழுகின்றன.
# மலபார் சறுக்குத் தவளை

## மேலும் பார்க்கவும்

- பறக்கும் தவளை
-
-
-
-
# உயர்-புரத உணவு

**உயர்-புரத உணவு** (*High-protein diet*) என்பது உடல் எடை பராமரிப்பிற்குத் தேவையான ஆற்றல் தினசரி உணவில் 20 சதவிகிதம் அல்லது அதற்கும் அதிகமான புரதத்திலிருந்து கிடைக்குமானால் அந்த உணவை உயர்-புரத உணவு எனக் கூறலாம். பல உயர் புரத உணவுகளில் நிறைவுற்ற கொழுப்பு அதிகமாக இருக்கும். கார்போவைதரேட்டு உட்கொள்ளலை உயர் புரத உணவு கட்டுப்படுத்துகிறது. கொழுப்பு இழப்பு மற்றும் தசைகளை கட்டியெழுப்புதல் போன்ற தேவையான சூழல்களில் உயர் புரத உணவுகள் பெரும்பாலும் பயன்படுத்தப்படுகின்றன. பேலியோ, அட்கின்சு போன்ற உணவு முறைகளில் எடையைக் குறைப்பதற்காக அதிக அளவு மீன், இறைச்சி, முட்டை, கொட்டை வகைகள், வெண்ணெய் ஆகியவை பரிந்துரைக்கப்படுகின்றன. இத்தகைய உணவுகள் கார்போவைதரேட்டு, இன்சுலின் எதிர்ப்பு மற்றும் கீட்டோசிசு பற்றிய தவறான எண்ணங்களை ஊக்குவிக்கின்றன.
# உயர்-புரத உணவு

## உடல்நல பாதிப்புகள்

பல்வேறு உயர் புரத உணவுகளின் செயல்திறன் மற்றும் பாதுகாப்பு குறித்து ஆராய்ச்சியாளர்களிடையே தொடர்ந்து சர்ச்சை நிகழ்ந்தபடி உள்ளது.. இதனால் நினைத்த அளவுக்கு புரதம் சாப்பிடலாமா, அவ்வாறு புரதம் சாப்பிடுவது பாதுகாப்பானதா? அதிக புரதம் சாப்பிட்டால் என்னவாகும் போன்ற பல கேள்விகளும் எழுகின்றன.
# உயர்-புரத உணவு

## உடல்நல பாதிப்புகள்

### செயல்திறன்

அதிகரித்த புரத நுகர்வு தசை வளர்ச்சியை அதிகரிப்பதற்கும், உடற்பயிற்சிக்குப் பிந்தைய தசை மீட்பு மற்றும் மேம்படுத்தலுக்கும், ஆற்றல் மற்றும் ஊட்டச்சத்து பற்றாக்குறை காலங்களில் தசை இழப்பைக் குறைப்பதற்கும் உயர் புரத உணவின் தேவை பரிந்துரைக்கப்படுகிறது. அதிக புரதம் கொண்ட குறைந்த கலோரி உணவுகள் பெரும்பாலும் உடல் பருமனுக்கு சிகிச்சையளிப்பதில் பயன்படுத்தப்படுகின்றன. 2020 ஆம் ஆண்டின் மதிப்பாய்வில், உயர் புரத உணவு, நீரிழிவு நோயாளிகளில் இரத்த அழுத்தம் மற்றும் கிளைசெமிக் கட்டுப்பாட்டை கணிசமாக மேம்படுத்தாது என்று கண்டறியப்பட்டது.
# உயர்-புரத உணவு

## உடல்நல பாதிப்புகள்

### பாதுகாப்பு

2017 ஆம் ஆண்டில் மேற்கொள்ளப்பட்ட ஒரு மதிப்பாய்வு, அதிக புரதச்சத்து நிறைந்த உணவு, சிறுநீரகத்தைப் பாதித்து வாழ்நாள் முழுவதும் ஆபத்தில் பங்களிக்கக்கூடும் என்று சுட்டிக்காட்டியது. நாள்பட்ட சிறுநீரக நோய் புதிதாகவும் தொடங்கும் அபாயமும் உள்ளது. அதிக அளவு நிறைவுற்ற கொழுப்பைக் கொண்ட உயர் புரத உணவுகள் கரோனரி தமனி நோய் மற்றும் புற்றுநோயின் அபாயத்தை அதிகரிக்கின்றன.  
அட்கின்சு உணவு மற்றும் புரோட்டீன் பவர் போன்ற சில உயர் புரத உணவுகளுக்கு எதிராக அமெரிக்க இதய சங்கத்தின் ஊட்டச்சத்து அமைப்பு பரிந்துரை செய்துள்ளது. இந்த உணவுமுறைகளின் ஆரோக்கிய அபாயங்கள் மற்றும் அவற்றின் செயல்திறன் மற்றும் பாதுகாப்பை ஆதரிக்க நீண்ட கால அறிவியல் ஆய்வுகள் எதுவும் இல்லை என்பதை குழு குறிப்பிட்டது.
- அட்கின்சு உணவு
- புரோட்டின் பவர்
# லுவாக்

**லுவாக்** (மலாய்: *Luak*) என்பது இந்தோனேசியா, சுமத்திரா, மினாங்கபாவ் மக்களின் அடாட் பெர்பாத்தே (*Adat Perpatih*) எனும் கலாசார மரபு வழக்கத்தில் ஒரு நிர்வாகப் பிரிவாகும்.  
இந்த வழக்கம் மலேசியாவின் நெகிரி செம்பிலான் மற்றும் மலாக்கா மாநிலங்களில் இன்றும் பயன்பாட்டில் உள்ளது. மலேசியாவில் இந்த வழக்க முறை பயன்பாட்டில் இருந்தாலும, மாவட்டம் எனும் சொல் பயன்பாடே பரவலாகப் பயன்படுத்தப்படுகிறது.  
லுவாக் பிரிவு ஓர் உண்டாங் அல்லது ஒரு பெங்குலு எனும் தலைவரால் நிர்வகிக்கப்படுகிறது. அவருக்கு அவரின் லுவாக் பகுதியில் முழு அதிகாரம் உள்ளது..
# லுவாக்

## பொது

- செலுபு மாவட்ட எல்லையில் லுவாக் சுங்கே உஜோங் எல்லைக் குறியீடு]]  
நெகிரி செம்பிலான் மாநிலத்தில் தற்போது இரண்டு வகையான லுவாக் பிரிவுகள் உள்ளன. ஒரு பிரிவு லுவாக் பெருண்டாங் (*Luak Berundang*); மற்றொரு பிரிவு லுவாக் தானா மெங்கண்டுங் (*Luak Tanah Mengandung*). தம்பின் என்பது ஒரு வகையில் லுவாக் நிர்வாகப் பிரிவுதான். இருப்பினும் துங்கு பெசார் தம்பின் என்பவரால் ஆளப்படுகிறது.  
பிரித்தானியர்களால் நெகிரி செம்பிலான் மாநிலம் காலனித்துவப்படுத்தப் படுவதற்கு முன்பு, ஒரு லுவாக் ஒரு மாநிலமாகக் கருதப்பட்டது. அந்த லுவாக் நிர்வாகப் பிரிவிற்கு ஓர் உண்டாங் அல்லது ஒரு பெங்குலு தலைவராக இருந்தார். அந்த உண்டாங் அல்லது பெங்குலு அந்த லுவாக் நிர்வாகப் பிரிவில் முழுமையான அதிகாரத்தையும் கொண்டிருந்தார்.
# ஐபோசுடெசு

**ஐபோசுடெசு** (தாவர வகைப்பாட்டியல்: *Hypoestes*) என்பது பூக்கும் தாவரப் பேரினங்களில் ஒன்றாகும். இது முண்மூலிகைக் குடும்பத்தின் கீழ் 270 பேரினங்கள் பன்னாட்டு தாவர அமைப்புகளால் ஏற்றுக் கொள்ளப்பட்டு, அவை அறிவிக்கப்பட்டுள்ளன. இப்பேரினத்தில் 138 இனங்கள் உள்ளன. *Hypoestes* என்ற சொல்லானது கிரேக்க மொழியிலிருந்து உருவானதாகும். 'ஐபோ' (Hypo) என்றால் 'கீழே' என்றும், 'estia' என்றால் வீடு என்றும் பொருளாகும்.
# வசநாபி

**** (தாவர வகைப்பாட்டியல்: *Aconitum moschatum, அகோனிட்டம் மசுகடம், Pet poisonous*) என்பது இரன்குலேசியே குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 51 பேரினங்கள் மட்டுமே ஏற்றுக் கொள்ளப்பட்டுள்ளன.அதில் ஒரு பேரினமான, “அகோனிட்டம்” பேரினத்தில், 337 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1905 ஆம் ஆண்டு வெளிவந்துள்ளது. இந்தியா நாட்டின் அகணிய தாவரமாக இவ்வினம் உள்ளது. மேற்கு இமயமலைத்தொடர் பகுதிகளில் காணப்படுகிறது. நஞ்சு செடியாக இருந்தாலும், பாரம்பரிய மருத்துவத்தில் பயனாகிறது.
# பிசுமத் ஆக்சியயோடைடு

**பிசுமத் ஆக்சியயோடைடு** (*Bismuth oxyiodide*) என்பது BiIO என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பிசுமத், அயோடின், ஆக்சிசன் ஆகிய சேர்மங்கள் சேர்ந்து பிசுமத் ஆக்சியடோடைடு உருவாகிறது.
# பிசுமத் ஆக்சியயோடைடு

## தயாரிப்பு

பிசுமத் (III) ஆக்சைடுடன் ஐதரயோடிக் அமிலத்தைச் சேர்த்து வினைபுரியச் செய்வதன் மூலம் பிசுமத் ஆக்சியோடைடைப் பெறலாம்:  
:Bi<sub>2</sub>O<sub>3</sub> + 2HI ---> 2BiOI + H<sub>2</sub>O  
பிசுமத் நைட்ரேட் பெ ண்டா ஐதரேட்டுடன் எத்திலீன் கிளைக்காலில் கரைக்கப்பட்ட பொட்டாசியம் அயோடைடை சேர்த்து 160 பாகை செல்சியசு வெப்பநிலைக்கு சூடுபடுத்தி வினைபுரியச் செய்தாலும் பிசுமத் ஆக்சியடோடைடை தயாரிக்கலாம். நைட்ரிக் அமிலத்துடன் அமிலமைய பிசுமத் நைட்ரேட்டின் நீரிய கரைசல் சோடியம் ஐதராக்சைடால் சரி செய்யப்பட்டு, பொட்டாசியம் அயோடைடுடன் துளித் துளியாகச் சேர்த்து விளை பொருளை பெறவேண்டும். மேலும் ஆக்சி அயோடைடுகளின் மற்ற விகிதாச்சாரங்களும் வெவ்வேறு சரிசெய்தல்களின்படி உற்பத்தி செய்யப்படுகின்றன.
# பிசுமத் ஆக்சியயோடைடு

## பண்புகள்

பிசுமத் ஆக்சியடோடைடு செங்கல் சிவப்பு நிறப்படிகத் தூள் அல்லது செப்பு நிற படிகங்களாக உருவாகிறது. தண்ணீர் மற்றும் எத்தனாலில் பிசுமத் ஆக்சியடோடைடு கரையாது. சூடுபடுத்தப்பட்டாலும் தண்ணீரில் சிறிதளவே கரைகிறது. செஞ்சிவப்பு நிலைக்கு சூடுபடுத்தினால் உருகி சிதைவைடைகிறது.
# பவன் சிங் சௌகான்

**பவன் சிங் சௌகான்** (*Pawan Singh Chauhan*) இந்தியாவைச் சேர்ந்த ஓர் அரசியல்வாதியாவார். 1965 ஆம் ஆண்டு பிப்ரவரி மாதம் 3 ஆம் தேதியன்று இவர் பிறந்தார். பாரதிய சனதா கட்சியின் உறுப்பினராக உத்தரப்பிரதேச மாநில அரசியலில் ஈடுபட்டார். 2022 ஆம் ஆண்டு முதல் சீதாபூரில் இருந்து தேர்ந்தெடுக்கப்பட்டு உத்தரப் பிரதேச சட்ட மேலவையின் உறுப்பினராக இருந்து வருகிறார். மேலும் இவர் எசுஆர் குழுமத்தின் தலைவரும் ஆவார்.
# பவன் சிங் சௌகான்

## ஆரம்ப வாழ்க்கை மற்றும் தொழில்

பவன் சிங் சௌகான் உத்தரபிரதேசத்தின் தலைநகரான இலக்னோவில் 1965 ஆம் ஆண்டு பிப்ரவரி மாதம் 3 ஆம் தேதியன்று பிறந்தார். சிறுவயதில் தேநீர் விற்பவராகவும் பணியாற்றினார். இவரது மகனின் பெயர் பியூசு சிங் சவுகான், இலக்னோவில் உள்ள எசுஆர் குழுமத்தின் துணைத் தலைவராக அவர் உள்ளார்.
# ஓட்டோனேபிலியம் ஸ்டிபுலேசியம்

***ஓட்டோனேபிலியம் ஸ்டிபுலேசியம்*** (தாவர வகைப்பாட்டியல்: *Otonephelium stipulaceum*) என்பது சபிண்டேசியே குடும்பத்தைச் சேர்ந்த பூக்கும் தாவர இனமாகும். மேற்குத் தொடர்ச்சி மலையைத் தாயகமாகக் கொண்ட இம்மரமானது, 28 மீட்டர் உயரம் வரை வளரக்கூடியது. 1000 மீ வரை உயரமுள்ள பசுமையான காடுகளில் காணப்படும் இது, ஓட்டோனேபிலியம் இனத்தின் ஒரே இனமாகும். இந்த இனமானது லிச்சி மற்றும் டிமோகார்பசு ஆகியவற்றுடன் நெருங்கிய தொடர்புடையது.  
**கல்பூவத்தி** என்று உள்ளூர்(மலையாளம்) மொழியில் அழைக்கப்படும் இம்மரம், கேரளா, கருநாடகம் மற்றும் தமிழ்நாடு ஆகிய மாநிலங்களில் காணப்படுகிறது.
# செரி மெனாந்தி

**செரி மெனாந்தி** அல்லது **ஸ்ரீ மெனாந்தி** (மலாய்; ஆங்கிலம்: *Seri Menanti*; சீனம்: 斯里·梅南蒂; ஜாவி: سري مننتي; நெகிரி செம்பிலான் மலாய்: (*Soghi Monanti*) என்பது மலேசியா, நெகிரி செம்பிலான் மாநிலத்தின் கோலா பிலா மாவட்டத்தில் அமைந்து உள்ள ஒரு நகரம்; ஒரு முக்கிம் ஆகும். மாநிலத் தலைநகரான சிரம்பான் நகருக்கு கிழக்கே 33 கி.மீ. தொலைவிலும் கோலா பிலா நகருக்கு தென்மேற்கே 14 கி.மீ. தொலைவிலும் அமைந்துள்ளது.  
இந்த நகரம் நெகிரி செம்பிலான் மாநிலத்தின் அரச தலைநகரம்; மற்றும் நெகிரி செம்பிலான் மாநிலத்தின் அரச தலைவர் யாங் டி பெர்துவான் பெசார் அல்லது நெகிரி செம்பிலான் மாநிலத்தின் ஆட்சியாளரான யாம் துவான் பெசார் இருப்பிடத்தைக் கொண்டுள்ளது. இந்த அரச அரண்மனை **இசுதானா பெசார** (*Istana Besar*) என்று அழைக்கப்படுகிறது.
# செரி மெனாந்தி

## பொது

செரி மெனாந்தி இருக்கும் பகுதி அடாட் வட்டம் (*Adat Lingkungan*) என்று அழைக்கப்படுகிறது. குனோங் பாசிர், செம்போல், தெராச்சி, இனே, உலு மூவார் ஆகியவற்றின் சுற்றுப்புற லுவாக் மாவட்டங்களும் செரி மெனாந்தியின் நிர்வாகத்தின் கீழ் வருகின்றன. அந்தச் சுற்றுப்புற லுவாக் மாவட்டங்கள் லுவாக் தானா மெங்கண்டுங் (*Luak Tanah Mengandung*) என்று அழைக்கப்படுகிறது.
# செரி மெனாந்தி

## வரலாறு

### பாகாரூயோங் டத்தோ பூத்தே

மினாங்கபாவு மக்கள் 14-ஆம் நூற்றாண்டின் போது நெகிரி செம்பிலான் பகுதிக்குள் குடிபெயர்ந்தனர். 15-ஆம் நூற்றாண்டில், மினாங்கபாவு மக்கள் ரெம்பாவ் மாவட்டத்தில் இருந்து செரி மெனாந்திக்கு இடம்பெயர்ந்தனர். அவர்களின் முதல் தலைவராக சுமத்திராவைச் சேர்ந்த பாகாரூயோங் டத்தோ பூத்தே என்பவர் இருந்தார். அவர்தான் அவர்கள் குடிபெயர்ந்த புதிய இடத்திற்கு *செரி மெனந்தி* என்று பெயரிட்டார்.  
பண்டைய ஜாவானிய பாரம்பரியத்தில் ஜாவா மொழியில்: *ஸ்ரீ* என்ற சொல்லுக்கு அரிசியின் தெய்வம் என்று பொருள் என நம்பப்படுகிறது.  
ராஜா மெலாவார் என்பவர் 1773-இல் நெகிரி செம்பிலானுக்கு வந்தார். ரெம்பாவ் நகரில் உள்ள கம்போங் பெனாசிஸ் கிராமத்தின் முதல் யாம் துவான் பெசாராக அறிவிக்கப்பட்டார். அதன் பின்னர் அவர் தன் அரண்மனையை, நெகிரி செம்பிலானின் இப்போதைய அரச நகரமாக இருக்கும் செரி மெனாந்திக்கு மாற்றிக் கொண்டார்.
# செரி மெனாந்தி

## வரலாறு

### நெகிரி செம்பிலானின் யாங் டி பெர்துவான் பெசார்

நெகிரி செம்பிலானின் யாங் டி பெர்துவான் பெசார் அவர்களின் அதிகாரப்பூர்வ அரண்மனை இசுதானா பெசார் ஆகும். பிரதான அரண்மனை, சிம்மாசன அறை மற்றும் அரச விருந் து மண்டபம் ஆகியவற்றை இசுதானா செரி மெனாந்தி அரண்மனை வளாகம் கொண்டுள்ளது. இசுதானா செரி மெனாந்தி 1932-இல் கட்டி முடிக்கப்பட்டது.  
இசுதானா லாமா (*Istana Lama*) என்று அழைக்கப்படும் பழைய மர அரண்மனை யாங் டி பெர்துவான் பெசார் துவாங்கு முகம்மது சா இப்னி அல்மர்கும் துவாங்கு அன்டாவின் (1888 - 1933) ஆட்சியின் போது கட்டப்பட்டு நிர்வகிக்கப்பட்டது. இந்த அரண்மனை ஆறு வருடங்கள் கட்டப்பட்டு 1908-ஆம் ஆண்டு $ 45,000.00 செலவில் கட்டி முடிக்கப்பட்டது.
# செரி மெனாந்தி

## வரலாறு

### மினாங்கபாவு கட்டிடக்கலை

அரண்மனையின் வடிவமைப்பில் மினாங்கபாவு கட்டிடக்கலையின் நுட்பமான கலை அமைப்புகள் உள்ளன; ஐந்து படிநிலைகளில் 67 அடி அல்லது இருபது மீட்டர் உயரம் கொண்டது; மேலும் முக்கிய கட்டமைப்பைத் தாங்கி நிற்க 99 நெடுவரிசைகள் உள்ளன. பிரித்தானியர்களால் தீயிடப்பட்ட புலே அரண்மனைக்கு மாற்றாக இசுதானா லாமா எனும் பழைய அரண்மனை கட்டப்பட்டது.  
பழைய அரண்மனை 1932 வரை பயன்படுத்தப்பட்டது, அதன் பிறகு யாங் டி பெர்துவான் பெசார் அவர்களின் அதிகாரப்பூர்வ அரண்மனை இசுதானா செரி மெனாந்திக்கு மாற்றப்பட்டது. பின்னர் இசுதானா லாமா ஒரு தேசிய பாரம்பரிய தளமாக அறிவிக்கப்பட்டது. 1992-இல் அரச அருங்காட்சியமாக மாற்றப்பட்டது.
# செரி மெனாந்தி

## வரலாறு

### சுற்று வட்டார பகுதிகள்

இப்பகுதியில் உள்ள கிராமங்களில் கம்போங் தானா தாதார், கம்போங் தெங்கா, கம்போங் கமின், கம்போங் இசுதானா லாமா, கம்போங் சிகாய், கம்போங் புயாவ், கம்போங் பத்து அம்பர், கம்போங் மெர்டாங் செபெராங், கம்போங் மெருவல், கம்போங் கலாவ், கம்போங் மசுஜித் பட்கார், கம்போங் மசுஜித் தெர்பாக்கார், சம்பாங், கம்போங் குனுங் பாசிர் போன்றவை முக்கியமானவை ஆகும்.  
இவற்றைத் தவிர மினாங்கபாவு கட்டிடக்கலையின் பாரம்பரிய பாணியில் சில வீடுகள், செரி மெனாந்தியைச் சுற்றியும் அதை ஒட்டிய கிராமங்களிலும் உள்ளன. செரி மெனாந்தியில் உள்ள நிலத்தில் குறிப்பிடத்தக்க பகுதிகள் மலாய்க்காரர்களுக்கான சிறப்பு நிலப்பகுதிகளாக அறிவிக்கப்பட்டு உள்ளன.
# மலப்புறம் பெருநகரப் பகுதி

**மலப்புறம் பெருநகரப் பகுதி** (*Malappuram metropolitan area*) என்பது இந்தியாவின் கேரளத்தின் மலப்புரம் மாவட்டத்தில் உள்ள மலப்புறம், மஞ்சேரி நகரை மையமாகக் கொண்ட ஒரு நகர்ப்புற ஒருங்கிணைப்பு பகுதி ஆகும். இது இந்தியாவின் 25வது பெரிய மாநகர்ப்புற பகுதி மற்றும் கேரளத்தின் நான்காவது பெரிய மாநகர் பகுதியாகும்.  
இது மலப்புரம் நகராட்சியும், அதன் அருகில் உள்ள நகராட்சிகளையும், மக்கள் தொகை கணக்கெடுப்பு நகரங்களையும் கொண்டுள்ளது. 2011 ஆம் ஆண்டு இந்திய மக்கள் தொகை கணக்கெடுப்பின்படி இப்பகுதியில் 1.7 மில்லியன் மக்கள் வசிக்கின்றனர். இன்னும் மாநகராட்சியாக தரம் உயர்த்தப்படாத, பத்து இலட்சத்துக்கும் கூடுதலான நகர்ப்புற ஒருங்கிணைப்பைக் கொண்ட கேரளத்தின் ஒரே நகரமாக இது உள்ளது. 2020 சனவரியில் நகர்ப்புற வளர்ச்சியின் அடிப்படையில் எகனாமிஸ்ட் இன்டலிஜென்ஸ் யூனிட் (EIU) நடத்திய ஆய்வின்படி, 2015 மற்றும் 2020 இக்கு இடையில் 44.1% நகர்ப்புற வளர்ச்சியுடன் இது உலகின் மிக வேகமாக வளர்ந்து வரும் பெருநகரப் பகுதியாக உள்ளது. 2011 ஆம் ஆண்டு நிலவரப்படி, மலப்புறம் பெருநகரப் பகுதியில் கல்வியறிவு பெற்றவர்கள் விகிதம் 94.14% என்று உள்ளது. இது தேசிய நகர்ப்புற கல்வியறிவு விகித சராசரியான 85% ஐ விட அதிகமாகும்.
# மலப்புறம் பெருநகரப் பகுதி

## நகர்ப்புற ஒருங்கிணைப்பின் பகுதிகள்

2011 மக்கள்தொகை கணக்கெடுப்பின்படி, மலப்புரம் பெருநகரப் பகுதி பின்வரும் பகுதிகளை உள்ளடக்கியது:
| 1 | மலப்புறம் | நகராட்சி | 68,127 |
| --- | --- | --- | --- |
| 2 | மஞ்சேரி | நகராட்சி | 97,104 |
| 3 | பொன்னானி | நகராட்சி | 90,491 |
| 4 | கொண்டோட்டி | நகராட்சி | 59,256 |
| 5 | திரூரங்காடி | நகராட்சி | 56,632 |
| 6 | திரூர் | நகராட்சி | 56,058 |
| 7 | கோட்டக்கல் | நகராட்சி | 44,382 |
| 8 | வளஞ்சேரி | நகராட்சி | 40,318 |
| 9 | தென்னல | கணக்கெடுப்பிலுள்ள நகரம் | 56,546 |
| 10 | மூனியூர் | கணக்கெடுப்பிலுள்ள நகரம் | 55,535 |
| 11 | வேங்கரா | கணக்கெடுப்பிலுள்ள நகரம் | 48,600 |
| 12 | தானாலூர் | கணக்கெடுப்பிலுள்ள நகரம் | 47,976 |
| 13 | பள்ளிக்கல் பசார் | கணக்கெடுப்பிலுள்ள நகரம் | 46,962 |
| 14 | கோடூர் | கணக்கெடுப்பிலுள்ள நகரம் | 45,459 |
| 15 | அப்து ரகுமான் நகர் | கணக்கெடுப்பிலுள்ள நகரம் | 41,993 |
| 16 | கண்ணமங்கலம் | கணக்கெடுப்பிலுள்ள நகரம் | 41,260 |
| 17 | திரிபிரங்கோடு | கணக்கெடுப்பிலுள்ள நகரம் | 41,167 |
| 18 | நன்னம்பிரா | கணக்கெடுப்பிலுள்ள நகரம் | 40,543 |
| 19 | ஒத்துக்குங்கல் | கணக்கெடுப்பிலுள்ள நகரம் | 39,139 |
| 20 | வாழையூர் | கணக்கெடுப்பிலுள்ள நகரம் | 36,909 |
| 21 | பரப்பூர் | கணக்கெடுப்பிலுள்ள நகரம் | 36,270 |
| 22 | கூட்டிலங்காடி | கணக்கெடுப்பிலுள்ள நகரம் | 36,602 |
| 23 | நெடுவ | கணக்கெடுப்பிலுள்ள நகரம் | 35,996 |
| 24 | தலக்காடு | கணக்கெடுப்பிலுள்ள நகரம் | 35,820 |
| 25 | மாறஞ்சேரி | கணக்கெடுப்பிலுள்ள நகரம் | 35,011 |
| 26 | பெருவள்ளூர் | கணக்கெடுப்பிலுள்ள நகரம் | 34,941 |
| 27 | செலம்பரா | கணக்கெடுப்பிலுள்ள நகரம் | 34,149 |
| 28 | ஆலம்கோடு | கணக்கெடுப்பிலுள்ள நகரம் | 33,918 |
| 29 | எடப்பாள் | கணக்கெடுப்பிலுள்ள நகரம் | 32,550 |
| 30 | தேஞ்ஞிப்பாலம் | கணக்கெடுப்பிலுள்ள நகரம் | 32,045 |
| 31 | செரியமுண்டம் | கணக்கெடுப்பிலுள்ள நகரம் | 31,212 |
| 32 | இரிம்பிளியம் | கணக்கெடுப்பிலுள்ள நகரம் | 30,635 |
| 33 | செருகாவு | கணக்கெடுப்பிலுள்ள நகரம் | 30,126 |
| 34 | ஊரகம் | கணக்கெடுப்பிலுள்ள நகரம் | 29,157 |
| 35 | பெருமண்ணா | கணக்கெடுப்பிலுள்ள நகரம் | 27,278 |
| 36 | காலடி | கணக்கெடுப்பிலுள்ள நகரம் | 25,872 |
| 37 | பொன்முண்டம் | கணக்கெடுப்பிலுள்ள நகரம் | 25,855 |
| 38 | குட்டிப்புரம் | கணக்கெடுப்பிலுள்ள நகரம் | 25,750 |
| 39 | திருநாவாய் | கணக்கெடுப்பிலுள்ள நகரம் | 24,790 |
| 40 | அரியல்லூர் | கணக்கெடுப்பிலுள்ள நகரம் | 22,558 |
| 41 | நடுவட்டம் | கணக்கெடுப்பிலுள்ள நகரம் | 21,273 முன்மொழியப்பட்ட மலப்புரம் மாநகராட்சியானது பின்வருவனவற்றை உள்ளடக்கியது:  
* மலப்புறம் நகராட்சி
* மஞ்சேரி நகராட்சி
* கோட்டக்கல் நகராட்சி
* அனக்காயம் புறநகர்
* திருக்கலங்கோடு, மஞ்சேரியின் புறநகர் சிற்றூர்
* கூட்டிலங்கடி, மலப்புரத்தின் புறநகர் சிற்றூர்
* பூக்கோட்டூர், மலப்புரத்தின் புறநகர் சிற்றூர்
* கோடூர், மலப்புரத்தின் புறநகர் சிற்றூர்
* பொன்மலா, மலப்புரத்தின் புறநகர் சிற்றூர்
* ஒத்துக்குங்கல், மலப்புரத்தின் புறநகர் பகுதி
* மக்கரபரம்ப |
# ஜிதேந்தர் சிங் மாலிக்

**ஜிதேந்தர் சிங் மாலிக்** (*Jitender Singh Malik*) என்பவர் அரியானா மாநிலத்தைச் சேர்ந்த முன்னாள் நாடாளுமன்ற உறுப்பினர் ஆவார். பாராளுமன்றத்திற்கு தேர்ந்தெடுக்கப்படுவதற்கு முன்பு, இவர் அரியானாவில் உள்ள கைலானா சட்டமன்ற (கன்னூர்) தொகுதியின் சட்டமன்ற உறுப்பினராக இருந்தார். 2009 பொதுத் தேர்தலில், பாரதிய ஜனதா கட்சியின் (BJP) மூன்று முறை பாராளுமன்ற உறுப்பினராக இருந்த சௌத்ரி கிஷன் சிங் சங்வானைத் தோற்கடித்தார்.  
இவர் பொது சேவையில் இருக்கும் அவரது குடும்பத்தின் மூன்றாவது தலைமுறை உறுப்பினர் ஆவார். இவரது **தந்தை, ராஜேந்தர் சிங் மாலிக்,** அரியானாவில் சுகாதாரம், உணவு வழங்கல் மற்றும் உள்நாட்டு விமான போக்குவரத்து அமைச்சராக பணியாற்றினார். இவரது **தாத்தா, சௌத்ரி லெஹ்ரி சிங் மாலிக்**, ஒரு சுதந்திரப் போராட்ட வீரராக இருந்தபோது, 3வது மக்களவை உறுப்பினராக (1962-67) ரோஹ்டக்கிலிருந்து, சவுத்ரி லெஹ்ரி சிங் மாலிக், 1946-61 வரை பஞ்சாப் சட்டமன்ற உறுப்பினராகவும், நீர்ப்பாசனம் மற்றும் பஞ்சாப் அரசில் மின்துறை அமைச்சராகவும் இருந்தார்.
# நெகிரி செம்பிலான் மலாய் மொழி

**நெகிரி செம்பிலான் மலாய் மொழி** (ஆங்கிலம்: *Negeri Sembilan Malay*; மலாய்: *Bahasa Melayu Negeri Sembilan;* ஜாவி: بهاس ملايو نڬري سمبيلن ; நெகிரி மலாய்: *Baso Kelate*; *Baso Nismilan*) என்பது ஆஸ்திரனேசிய மொழிக் குடும்பத்தைச் சேர்ந்த ஒரு மொழியாகும்.  
மலேசியாவில் நெகிரி செம்பிலான், வடக்கு மலாக்காவில் உள்ள (அலோர் காஜா; ஜாசின் மாவட்டங்கள்) மற்றும் வடக்கு ஜொகூர் மாநிலத்தில் உள்ள சிகாமட் மாவட்டம் போன்ற இடங்களில் இந்த மொழி பரவலாகப் பேசப்படுகிறது.
# நெகிரி செம்பிலான் மலாய் மொழி

## பொது

14-ஆம் நூற்றாண்டின் முற்பகுதியில் இந்தோனேசியா, சுமத்திராவில் இருந்து நெகிரி செம்பிலானுக்கு குடிபெயர்ந்த மினாங்கபாவ் மக்களின் வழித்தோன்றல்களால் இந்த மொழி பேசப்படுகிறது.  
நெகிரி செம்பிலான் மலாய் மொழி, பெரும்பாலும் மினாங்கபாவு மொழியின் மாறுபாடு அல்லது பேச்சுவழக்காகக் கருதப்படுகிறது; இருப்பினும், இந்த மொழி மினாங்கபாவு மொழியைக் காட்டிலும் மலேசிய மொழியுடன் நெருக்கமாகத் தொடர்புடையது என்பது ஒலியியல் ஆய்வுகள் மூலம் தெரிய வருகிறது.
# நெகிரி செம்பிலான் மலாய் மொழி

## வரலாறு

மினாங்கபாவு மக்கள் சுமத்திரா மலைப்பகுதிகளில் இருந்து 14-ஆம் நூற்றாண்டில் தீபகற்ப மலேசியாவில் குடியேறத் தொடங்கினர். 15-ஆம் நூற்றாண்டிலிருந்து 16-ஆம் நூற்றாண்டிற்கு இடைப்பட்ட காலத்தில் இடம்பெயர்வு அதிகரித்தது.  
அந்த காலக்கட்டத்தில், மலாக்கா நீரிணை வழியாக வர்த்தக நடவடிக்கைகள் அதிகரித்தன; மற்றும் புலம்பெயர்ந்தோர் பலருக்குக்கு மலாக்கா சுல்தானகத்தின் பாதுகாப்பு வழங்கப்பட்டது. மலாக்கா துறைமுகங்களில் இருந்து, மினாங்கபாவ் குடியேறிகள் குழுக்கள் குழுக்களாக உள்நாட்டுப் பெருநிலடததிற்குள் செல்லத் தொடங்கினர்.
# நெகிரி செம்பிலான் மலாய் மொழி

## வரலாறு

### முதல் இடம்பெயர்வு

இதுவே மலாக்காவிற்கு மினாங்கபாவ் மக்களின் முதல் இடப்பெயர்வு அலையாகும். மினாங்கபாவ் குடியேறிகளில் பெரும்பாலோர் மேற்கு சுமத்திராவில் இருக்கும் *லுகாக் தானா டாத்தார்* மற்றும் *லுகாக் லீமா பூலோ கோத்தா* ஆகிய இடங்களிலிருந்து வந்தவர்கள்.  
மினாங்கபாவ் மக்களின் முதல் இடம்பெயர்வு புதிய முக்கிம்கள் திறக்கப்படுவதற்கு வழிவகுத்தது. புலம்பெயர்ந்தோரின் மக்கள் தொகை அதிகரிப்பின் காரணமாக உள்நாட்டிலும் மக்கள் தொகையின் எண்ணிக்கை அதிகரிக்கத் தொடங்கியது. அதன் பின்னர் புலம்பெயர்ந்தோர் தனித்தனியான சொந்த சமூக குழுக்களாக எழுச்சி பெற்றனர். இந்த குழுக்கள் 12 மினாங்கபாவ் குலங்கள் உருவாக்கத்திற்கு வழிவகுத்தன.
# முல்ஜி ஜெதா நீரூற்று

**முல்ஜி ஜெதா நீரூற்று** ( *Mulji Jetha Fountain* ) என்பது மும்பையைச் சேர்ந்த பருத்தி வியாபாரி ரட்டன்சி முல்ஜி என்பவர் 1889 ஆம் ஆண்டு 15 வயதில் இறந்த தனது ஒரே மகன் தரம்சி முல்ஜியின் மரணத்தையடுத்து நினைவுச் சின்னமாக 1894 ஆம் ஆண்டில் கட்டப்பட்ட மும்பையின் கோட்டையிலுள்ள ஒரு பாரம்பரிய கட்டிடமாகும். புத்தகத்தை வைத்திருக்கும் ஒரு சிறுவனின் சிலை படிக்க விரும்பும் மகனைக் குறிக்கிறது. இந்த நீரூற்றை கட்டிடக் கலைஞர் பிரடெரிக் வில்லியம் இசுடீவன்சு வடிவமைத்தார் (இவர் சத்திரபதி சிவாசி தொடருந்து நிலையத்தை வடிவமைத்தவர்). இவருக்கு சர் ஜம்சேத்ஜி ஜீஜாபாய் கலைப்பள்ளியின் அப்போதைய முதல்வர் ஜான் கிரிபித்ஸ் உதவினார்.  
இந்தோ-சரசனிக் பாணியில் கட்டப்பட்ட இந்த சிற்பங்கள் பல இந்திய வடிவங்களைக் கொண்டுள்ளன. சுவர்களில் யானைத் தலைகள் முன்னே தெரியும்படி வடிவமைக்கப்பட்டுள்ளது. மேலும், நீர் துளிகள் விலங்குகளின் தலைகளிலிருந்து வடியும் வண்ணம் வடிவமைக்கப்பட்டுள்ளது. பல தசாப்தங்களாக கண்டுகொள்ளப்படாமலிருந்த பின்னர், 2017 இல் கலா கோடா சங்கம் திரட்டிய நிதியில் நீரூற்று மீட்டெடுக்கப்பட்டு மீண்டும் செயல்பட வைக்கப்பட்டது.